Шымкентте жол жұмыстарына бөлінген қаржының 99 млн теңгесін жымқырған есепшілер сотталды
DATE: 15:20, 07 Тамыз 2024 | GMT +5
TITLE: Шымкентте жол жұмыстарына бөлінген қаржының 99 млн теңгесін жымқырған есепшілер сотталды
URL: https://kaz.inform.kz/news/shimkentte-zhol-zhumistarina-bolngen-karzhinin-99-mln-tengesn-zhimkirgan-esepshler-sottaldi-6fb611/
META: DATE: 15:20, 07 Тамыз 2024 | GMT +5
TOTAL WORDS: 96
AUTHOR(S):
TEXT: Олар автомобиль жолдарының жұмысына бөлінген бюджет қаражатын жымқырғаны және талан-таражға салғаны үшін кінәлі деп танылды. «Асанова мен Бесбаева жалған бухгалтерлік құжаттар негізінде үлестес кәсіпорындарға қаражатты заңсыз аударды, сондай-ақ 2023 жылдың ақпан-желтоқсан айлары аралығында жұмыс істемеген тұлғаларға жалақыны жүйелі түрде аударып отырды. Нәтижесінде жымқырған қаражаттың жалпы сомасы 99 миллион теңгеден асты», - деді Сыбайлас жемқорлыққа қарсы іс-қимыл агенттігінің ресми өкілі Данияр Биғайдаров журналистерге арналған брифингте. Сот үкімімен Асанова мен Бесбаеваға сәйкесінше 8 және 7 жыл мерзімге бас бостандығынан айыру түріндегі жаза тағайындалды. Олар енді өмір бойы мемлекеттік қызметте лауазымды қызмет атқара алмайды. Үкім заңды күшіне енген жоқ
